stanford-oval/wikipedia huggingface dataset:
עמק המלכים
מחקר וארכאולוגיה > תולדת המחקר בעמק

ראשית המחקר הארכאולוגי הקדום במצרים התמקד בניסיון להבין את הסימנים שהופיעו על כרטושים, אובליסקים וכיוצא בזה.
עמק המלכים עמד במרכז העניין של המחקר הארכאולוגי במצרים במשך 200 השנים הקודמות. לאור הביקוש הרב שהיה לעתיקות ומזכרות עתיקות במערב, התפתחה בו פעילות רבה של ציידי עתיקות, שיטות החפירה הראשונות היו הרסניות לקברים ולסביבתם. האירופאים רכשו לעיתים את המוצגים מאנשים מקומיים שחפרו בעמק ובסביבתו כשמטרתם להשיג ולמכור את הממצאים לכל המרבה במחיר.
ב-1798 התלוותה לצבאו של נפוליאון במסעו למצרים משלחת מדעית מתוך כוונה לחקור את מצרים העתיקה. אז עלתה ההשערה שסימני החרטומים הם כתב (הכתב פוענח עם חקירת אבן רוזטה שנמצאה ב-1798 ופוענחה כ-20 שנה מאוחר יותר). אנשי המשלחת ערכו והפיקו סדרה מרובת כרכים של תוצרי עבודתם – "תיאור מצרים" (Description de l'Egypte). שני כרכים מתוכם הוקדשו לעמק המלכים. במהלך הסקר הצרפתי בוצע מיפוי של העמק ואוזכר לראשונה גם העמק המערבי (ראה כרך 2 שם).
תרומה נוספת למחקר בעמק הייתה של הגרמני קארל ריכרד לפסיוס, שהתמנה על ידי מלך פרוסיה להוביל משלחת מדעית למצרים, סיני וסודאן. לעמק המלכים הוא הגיע ב-1844 וב־1858 הסתיים פרסום הספר המתאר את ממצאי המשלחת, "Denkmäler aus Aegypten und Aethiopien". הספר משמש גם כיום חוקרים של המקומות הללו.
בשנים הראשונות הגיעו אירופאים רבים לאזור בהם אמנים וחוקרים (הבלשן אדוארד ליין, האמנים דייוויד וילקי, ג'ון פרדריק לואיס ו-דייוויד רוברטס, והארכאולוג ג'ון גארדנר וילקינסון) שתרמו גילויים חשובים. חלק חשוב בעבודת המחקר היה תיעוד ותיאור הציורים על הקירות של הקברים. אז, בוצע התיעוד בעזרת ציורים. לפעמים על מנת לתעד את הממצאים, גירדו את הציורים המקוריים ובכך גרמו להם נזק (למשל, בקברו של סתי הראשון). תיעוד זה הוא רב ערך כיום, כי חלק מהמקומות ניזוקו וזה המקור היחידי למראה שלהם.
במחצית השנייה של המאה ה-19, התפתחה והתחזקה הגישה של שימור בניגוד לאיסוף. המשלחות נשאו אופי מחקרי מדעי. איש העסקים האמריקאי, תיאודור דיוויס (אנ'), מימן משלחת של ארכאולוגיים לאזור. בין החוקרים במשלחת: הוארד קארטר שגילה את קברו של תות-ענח' עמון, KV62, אדוארד ראסל איארטון (אנ') שגילה את KV55 (אולי אחנתון, אביו של המלך תות ענח' עמון?) וארתור וויגל (אנ') עיתונאי וסופר שתיעד תגליות חשובות.
משלחות ממדינות נוספות הגיעו לאזור ותרמו רבות לגילויים חשובים. בין היתר:
ג'ובאני בטיסטה בלזוני שגילה את קברו של סתי הראשון KV17 ב-1817, גילוי המחבוא של המומיות המלכותיות ב-KV35 (קברו של אמנוחתפ השני) ב-1898, ג'יימס קוויבל (אנ') שגילה את הקברים של יויה וטיויו (אנ') ההורים של אשתו של אמנחותפ השלישי ובעצם הסבים של תות-ענח' עמון, ב-KV46. זה נחשב לקבר בעל הממצאים החשובים ביותר עד לגילויו של KV62 על ידי הוארד קארטר. ב-1995, התגלו מספר רב של מסדרונות וחדרים ב-KV5, קברם של בניו של רעמסס השני.
כיום מתבצעות עבודות תיעוד הקברים על ידי צילום. עם זאת, רק 11 קברים תועדו באופן מלא.
ב-1978 הוקם פרויקט מיפוי תבאי (אנ') שנתמך על ידי האוניברסיטה האמריקאית בקהיר. המיזם במקורו נוצר כדי למפות באופן מקוון את עמק המלכים ובהמשך הוטלו עליו משימות נוספות. בשלב מסוים, מחוסר מימון, הוא ירד מהרשת, אולם החל מ-ינואר 2021 הוא שוב מקוון ומעודכן.
הקברים > מספור

בעמק המזרחי, היכן שהתגלו רוב הקברים, נוהגים לציין את הקברים באותיות KV ומספר. המספר מסמל את סדר גילוי הקבר. (למשל, קבר תות ענח' אמון הוא KV62. הקברים בעמק המערבי (4 במספר) מצוינים באותיות WV.
שיטת מספור זו נקבעה ב-1827 על ידי ג'ון גארדנר וילקינסון. וילקינסון כתב מספרים על הכניסה של 21 הקברים שהיו ידועים בתקופתו על פי מיקומם בעמק החל מהכניסה לעמק לכוון דרום ומערב.
חוקרים נוספים אשר חקרו את העמק השתמשו בשיטות אחרות, אולם שיטת וילקינסון היא היחידה שבה משתמשים גם כיום.
הקברים > מבנה הקברים > תיאור כללי

הקברים אינם אחידים במבנם. קיימים מספר טיפוסי קברים:
בסוג הראשון, השייך למלכים, ניתן להבחין במסדרון יורד כלפי מטה נחצה על ידי פירים עמוקים, מסדרונות אופקיים או מסדרונות הפונים ב-90 מעלות אחד כלפי השני, עם עמודים, שנועדו להטעות שודדים פוטנציאליים. בקצה המסדרון לעיתים בחדר דמוי כרטוש (בתקופת השושלת ה-18), הונח הסרקופג שבו שכנה המומיה המלכותית. מסביב היו חדרי אכסון שהכילו רהיטים וציוד לשימושו העתידי בחיי הנצח של המלך. המבנה התפתח במשך השנים. החדרים והמסדרונות היו מעוטרים בציורים המתארים שלבים שונים בדרכו של המת לחיי נצח וגם תמונות מחייו הארציים.
הסוג השני, השייך לאצילים לא מלכים קיים מסדרון יורד כלפי מטה, מסדרון אופקי ושוב מדרגות יורדות. (למשל, KV37,KV33 ,KV46, KV32) גם קברים אלו היו מעוטרים.
סוג אחר הוא "קברי פיר" שבהם הכניסה לקבר היא באמצעות פיר עמוק ולאחר מכן, יש לשכה אחת או מספר חדרים. אלו הם קברים של לא-מלכים ומאפיין אותם חוסר עטור מוחלט של הקירות.
הקברים > מבנה הקברים > התפאורה

רובם של הקברים של המלכים עוטרו בטקסטים ובציורי תמונות הלקוחים מעולם הדת. רק הקברים המלכותיים היו מעוטרים. הקברים של בני אצולה רגילים לא עוטרו כלל.
הקברים של המלכים הראשונים שנקברו בעמק, עוטרו בתמונות מתוך אמדואת ("ספר העולם שמתחת") המתאר את מסעו של אל השמש במשך 12 שעות הלילה.
החל מתקופת חורם ח'ב, בסוף השושלת ה-18, התחילו לעטר את הקברים מתמונות מספר השערים המתאר את אל השמש עובר דרך שנים עשר השערים של הלילה ומבטיח מעבר בטוח למלך.
בתקופת השושלת ה-19, עיטרו את הקברים בציורים מתוך ספר המערות (אנ') (Book of Caverns) שחילק את העולם למערות ובהם אלים ומתים ומצפים לאל השמש שיבוא ולהחזיר אותם לחיים. בקברו של רעמסס השלישי מוצאים תמונות מספר האדמה (אנ') (Book of the Earth) שבו העולם התחתון מחולק לארבעה חלקים ושיא התהליך הוא כאשר נאונט מושכת את הדיסק של השמש מן האדמה.
תיאור השעה הרביעית באמדואת. מתוך קברו של סתי הראשון, KV17
האל רע חוצה את העולם התחתון בספינתו, מתוך ספר השערים מקברו של רעמסס הראשון, KV16
קטע מספר המערות מקברו של רעמסס החמישי/שישי, KV9
ספר האדמה מתוך קברם של רעמסס החמישי/שישי, KV9
התקרות מעוטרות בתמונות מספר השמיים המתאר את מסע השמש בלילה.
התקרה בתא הקבורה של רעמסס החמישי/שישי, KV9
תקרת המסדרון המוביל לתא הקבורה בקבר KV9
תקרת תא הקבורה האסטרונומית של המלך סתי הראשון KV17
הקברים > רשימת הקברים > העמק המערבי

בעמק המערבי נמצאו רק ארבעה מקומות קבורה:
| 0 | 1 | 2 | 3 |
| --- | --- | --- | --- |
| מספר | שם הנקבר | תקופה | הערות |
| WV22 | אמנחותפ השלישי | השושלת ה-18 | ייחודי בכך שיש לו שני חדרי קבורה עבור נשותיו: תיה (Tiye) וסיטמון (אנ') (שהייתה גם בתו). מבנה הקבר דומה למבנה המלכים הקודמים לו, אמנחותפ השני KV35, ו-תחותמס הרביעי KV43. האיורים הרבה יותר איכותיים. |
| WV23 |  איי | השושלת ה-18 | יש בקבר דמיון לסגנון של הקבר של תות אנח' אמון. הקבר הזה חולל מספר פעמים ושמו של איי נמחק מהרבה מקומות. הקבר הזה פתוח לציבור. |
| WV24 | לא ידוע |  |  |
| WV25 | לא ידוע |  | ייתכן שהתחילו להכין את הקבר הזה עבור פרעה אחנאתון, אולם העבודה לא נשלמה. |
הקברים > רישום מקום הקבורה הידוע של המלכים

בטבלה זו ניתן למצוא היכן קבור כל מלך (בלבד).
כמו כן, רואים שרק 33 קברים, מתוך ה-65 שהתגלו, אכן שיכנו מלכים. אפשר להתרשם שאין הרבה מלכים שלא נודע מקום קבורתם. אבל עדיין יש הרבה מחקר שניתן לבצע בעמק.
| 0 | 1 | 2 | 3 |
| --- | --- | --- | --- |
| שושלת | שם המלך | שנות מלכותו | היכן נקבר |
| 18 | יעחמס הראשון | 1546-1580 לפנה"ס |  |
|  | אמנחותפ הראשון | 1526-1546 לפנה"ס | KV39? |
|  | תחותמס הראשון | 1512-1525 לפנה"ס | KV38 |
|  | תחותמס השני | 1504-1512 לפנה"ס |  |
|  | חתשפסות | 1482-1503 לפנה"ס | KV20 |
|  | תחותמס השלישי | 1450-1490 לפנה"ס | KV34 |
|  | אמנחותפ השני | 1425-1450 לפנה"ס | KV35 |
|  | תחותמס הרביעי | 1417-1425 לפנה"ס | KV43 |
|  | אמנחותפ השלישי | 1379-1417 לפנה"ס | WV22 |
|  | אחנתון (אמנחותפ הרביעי) | 1362-1379 לפנה"ס | KV55? |
|  | סמנח כא רע | 1361-1364 לפנה"ס | KV55? |
|  | תות ענח' אמון | 1352-1361 לפנה"ס | KV62 |
|  | איי | 1348-1352 לפנה"ס | WV23 |
|  | חורם ח'ב | 1320-1348 לפנה"ס |  |
| 19 | רעמסס הראשון | 1318-1320 לפנה"ס | KV16 |
|  | סתי הראשון | 1304-1318 לפנה"ס | KV17 |
|  | רעמסס השני | 1237-1304 לפנה"ס | KV7 |
|  | מרנפתח | 1223-1236 לפנה"ס | KV8 |
|  | אמנ מסס | - | KV10 |
|  | סי פתח הראשון | - | KV47 |
|  | סתי השני | 1210-1216 לפנה"ס | KV15 |
|  | סי פתח השני | 1200-1210 לפנה"ס |  |
|  | תאוסרת |  | KV14 |
| 20 | סת נ אחת' | 1198-1200 לפנה"ס |  |
|  | רעמסס השלישי | 1166-1198 לפנה"ס | KV11 |
|  | רעמסס הרביעי | 1160-1166 לפנה"ס | KV2 |
|  | רעמסס החמישי | 1156-1160 לפנה"ס | KV9 |
|  | רעמסס השישי | 1148-1156 לפנה"ס | KV9 |
|  | רעמסס השביעי | 1148-1156 לפנה"ס | KV1 |
|  | רעמסס השמיני | 1141-1148 לפנה"ס |  |
|  | רעמסס התשיעי | 1123-1141 לפנה"ס | KV6 |
|  | רעמסס העשירי | 1114-1123 לפנה"ס | KV18 |
|  | רעמסס האחד עשר | 1114-1085 לפנה"ס | KV4 |
מבנה גאוגרפי וגאולוגי

עמק המלכים ממוקם בגדה המערבית של הנילוס, הוא מורכב משני עמקים, מערבי ומזרחי. כוונם הכללי הוא צפון מזרח. העמק משתרע על פני כ-300 מ' הוא חוצה רמה שנוצרה על ידי משקעים של אבן גיר ומרבצים של חוואר ופצלים. גשמים עזים בתקופת הפלייסטיקן חרצו עמקים ברמה ונקזו את המים לעמק הנילוס.
איכות אבן הגיר משתנה, מחומר קשיח ביותר לחומר פריך. המרבצים בדרך כלל, הם רכים למדי. בהתאם לכך, תנאי העבודה של הבנאים השתנו בין הקברים השונים. הארכיטקטורה של הקברים הושפעה מתנאי השטח ולפעמים נוצר הצורך לשנות את תוכנית הקבר תוך כדי עבודה. הפצלים רכים במיוחד ונוטים לספח מים ולהתנפח. בעבר נוצרו נזקים לקברים מסוימים עקב כך.
בשטח מוטבעים סלעי צור קשים ושחורים. נראה שהבנאים השתמשו בהם לעבודת החציבה. בכל אופן, ברור שמתחתם לא נבנה דבר.
בנוסף, אף על פי שיש מעט מאוד גשם באזור זה של מצרים, במשך אלפי השנים שעברו, בעקבות סערות ברקים היו שיטפונות פתע (לפחות 7) שהציפו את העמק ודרדרו קרקע ואבנים ובכך סתמו וכיסו קברים שונים. למעשה נראה שהעמק בימי השושלת ה-18 היה נמוך יותר בכ-5 מטרים יחסית לעמקו הנוכחי. כלומר קברים מאוחרים יותר נחפרו בתוך הסחופת בעוד שהראשונים נחצבו בסלע המקורי. (כך למשל מסבירים את מציאת קברו של תות ענח' אמון השלם - כיון שמיקומו היה בנקודה שצברה תילים של סחופת ולכן נסתתר מעין שודדים אפשריים).
ראו גם

Kv55
תות ענח' אמון
הווארד קרטר
ההיסטוריה של מצרים העתיקה
פרעוני מצרים
אגיפטולוגיה
ג'יי. אר. רמירז

| --- | --- |

 לידה:  8 באוקטובר 1980 (בן 44) מטנזאס, קובה קובה
 מדינה:  ארצות הברית ארצות הברית
 תקופת הפעילות:  מ-2008
 עיסוק:  שחקן קולנוע וטלוויזיה
 בן או בת זוג:  מליסה רוקסבורג (2018–?) 
 פרופיל ב-IMDb
 
ג׳ימי רואיז (״ג'יי. אר.״) רמירז (באנגלית: Jimmy Ruiz (“J. R.”) Ramirez נולד: 8 באוקטובר 1980) הוא שחקן אמריקאי-קובני. הוא מוכר בין היתר בשל תפקידו בתור חוליו רומנו בסדרה "כוח" ברשת Starz ובשל תפקידו בתור הבלש ג'רד וסקז בסדרה "מניפסט" ברשת NBC.
ביוגרפיה

רמירז נולד במטנזאס (אנ'), קובה. כשהיה תינוק, משפחתו עברה לארצות הברית והוא גדל בטמפה, פלורידה.
קריירה

רמירז החל את הקריירה בתפקיד חוזר בסדרה "Tyler Perry's House of Payne". בשנת 2010 שיחק בתפקיד חוזר בסדרת הרשת "אסיינדה הייטס". באותה שנה שיחק בסרט הקולנוע "I Will Follow". בשנתיים לאחר מכן שיחק בתפקידי אורח בסדרות טלוויזיה בהן 90210 ו-"ביצ'יות מבית טוב". בשנת 2012 שיחק בסרט הקולנוע "The Coalition". הוא שיחק דמות חוזרת בעונה הראשונה של "כוח" לפני ששודרג לתפקיד ראשי בעונה השנייה. לאחר מכן הוא לוהק לתפקיד טד גרנט/ווילדקאט בעונה השלישית של סדרת הטלוויזיה "החץ".
בשנת 2015 שיחק בסרט בקולנוע "Drunk Wedding". רמירז לוהק לתפקיד חוזר בעונה השנייה של סדרת הטלוויזיה ג'סיקה ג'ונס בתפקיד אוסקר ארוצ'ו.
בשנת 2017 שיחק בסרט הקולנוע "כלבי השמש" לצד אליסון ג'ני.
בפברואר 2018 לוהק רמירז לתפקיד ראשי בסדרת הדרמה העל-טבעית "מניפסט" מבית NBC. בסדרה הוא מגלם את הבלש ג'ארד ואסקז, ארוסה לשעבר של מייקלה (מליסה רוקסבורג).
בשנת 2020 שיחק בסרט הקולנוע "lazy Suzan" בתפקיד קארל.
חיים אישיים

משנת 2018 הוא במערכת יחסים עם מליסה רוקסבורג, המשחקת לצידו בסדרה מניפסט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | I Will Follow | פרסי |  |
| 2012 | The Coalition | לונזו רמירז |  |
| 2015 | Drunk Wedding | קאל |  |
| 2017 | כלבי השמש | סמל-ראשון קנדריק |  |
| 2020 | Lazy Susan | קארל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2010 | Tyler Perry's House of Payne | דייגו הרננדז | 10 פרקים |
| 2010 | 24 | סוכן CTU | 2 פרקים |
| 2010 | Hacienda Heights | אדי ג'וניור | סדרת רשת; 11 פרקים |
| 2012 | ביצ'יות מבית טוב | 'דו-דו' | פרק: "Revelation" |
| 2013 | 90210 | בילי | פרק: "Misery Loves Company" |
| 2013 | אמילי אוונס | ד"ר איי ג'יי אקינו | 3 פרקים |
| 2014–2017 | כוח | חוליו רומנו | תפקיד חוזר (עונה 1) תפקיד ראשי (עונות 4-2); 36 פרקים |
| 2014–2015 | החץ | טד גרנט / ווילד-קאט | 4 פרקים |
| 2016 | ד"ר רוזווד | פרנק אסקיידה | פרק: "Keritan & Kissyface" |
| 2018 | NCIS: ניו אורלינס | ג'ק קופר | פרק: "Empathy" |
| 2018–2019 | ג'סיקה ג'ונס | אוסקר ארוצ'ו | 11 פרקים |
| 2018–2023 | מניפסט | הבלש ג'ארד ואסקז | תפקיד ראשי (4 עונות); 62 פרקים |
הערות שוליים

↑  Will Ashton, Manifest Cast: Where You've Seen The Actors Before, Cinemablend, ‏2 במרץ 2021
↑  Greta Heggeness, Does the ‘Manifest’ Cast Look Familiar? Here’s Where You’ve Seen Them Before, PureWow, ‏1 באוגוסט 2021
↑  Anop, Nirat (16 באוגוסט 2014). "Power - JR Ramirez - Promoted to Regular for Season 2". Spoiler TV Fleming. נבדק ב-18 ביוני 2015. {{cite web}}:  (עזרה)
↑  Andreeva, Nellie (29 ביולי 2014). "J.R. Ramirez To Play Wildcat On Arrow Season 3". Deadline Hollywood. נבדק ב-18 בספטמבר 2017. {{cite web}}:  (עזרה)
↑  Brooks Barnes, ‘Drunk Wedding’ Faced Too High a Bar to the Big Screen, ‏5 במאי 2015
↑  Abrams, Natalie (31 ביולי 2017). "Jessica Jones Adds Power Star J.R. Ramirez in Season 2". Entertainment Weekly. נבדק ב-4 באפריל 2018. {{cite web}}:  (עזרה)
↑  Dinh, Christine (31 ביולי 2017). "J.R. Ramirez Joins Marvel's Jessica Jones". Marvel.com. אורכב מ-המקור ב-31 ביולי 2017. נבדק ב-31 ביולי 2017. {{cite web}}:  (עזרה)
↑  Sheri Linden, The Hollywood Reporter, The Hollywood Reporter, ‏במאי 2017
↑  Petski, Denise (26 בפברואר 2018). "Manifest: J.R. Ramirez Cast In NBC Pilot From Jeff Rake & Robert Zemeckis". Deadline Hollywood. נבדק ב-10 במאי 2018. {{cite web}}:  (עזרה)
↑  Dennis Harvey, Variety, Variety, ‏6 במרץ 2020
אילות

ערך זה עוסק בקיבוץ בערבה. אם התכוונתם למועצה מקומית, ראו .
| --- | --- |
בניין מגורים טיפוסי באילות
מדינה: ישראל ישראל
מחוז: הדרום
מועצה אזורית: חבל אילות
גובה ממוצע: ‎73 מטר
תאריך ייסוד: 1962
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 425 תושבים
    - מתוכם, תושבי ישראל: 352 תושבי ישראל
 מפת מיקום  מפה דינמית   (למפת דרום הנגב מוגדלת) אילות(למפת דרום הנגב רגילה) אילות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אילות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אילות29°34′52″N 34°57′47″E﻿ / ﻿29.5811072636193°N 34.9631404388374°E﻿ / 29.5811072636193; 34.9631404388374  heמפת היישובים של מועצה אזורית חבל אילות באדום - אילות בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

אֵילוֹת הוא קיבוץ בדרום הערבה, השוכן כקילומטר מצפון לאילת, ומשתייך למועצה אזורית חבל אילות. זהו הקיבוץ הדרומי ביותר בעולם, והיישוב השני הדרומי ביותר במדינת ישראל.
שם היישוב

מקור שם היישוב הוא בעיר המקראית אילת, הסמוכה לעציון גבר, שנקראה גם "אילות":
היסטוריה

ראשיתו של קיבוץ אילות בקבוצה של 15 צעירים של הקיבוץ המאוחד שכונו "הפלוגה המקובצת" שירדו לאילת ב-16 ביוני 1955, על פי עצתו של יצחק טבנקין שהאמין שיש להקים קיבוצים בכל רחבי ישראל. הירידה לאילת הייתה נגד דעת הממשלה והסוכנות. חברי הפלוגה התמקמו בשלוש החושות של אום רשרש ועסקו בחקלאות כהכנה להקמת יישוב קבע.
בשנת 1959 הוחלט להקים את נקודת הקבע של הקיבוץ בנחל רודד בו נמצאו אדמות פוריות. הוחל בהכשרת הנקודה, בנטיעת עצי שיטה מלבינה ובהקמת מבנים. בתחילת 1962 מנה הקיבוץ 45 חברים ושני ילדים ומבני הקיבוץ כבר עמדו על מקומם, אך חברי הקיבוץ עברו לנקודה רק בסוף 1962. טקס העלייה על הקרקע התקיים בדצמבר 1962. הקיבוץ מנה אז 60 נפשות, מחציתם חברי הקיבוץ ומחציתם תגבור של הקיבוץ המאוחד. לקיבוץ הוקצבו 700 דונם לעיבוד חקלאי שעל 300 דונם מהם התחילו לגדל תמרים, ירקות ופירות. כן התקיימה בקיבוץ מכבסה ששירתה את בתי המלון באילת, את האוניות שעגנו בנמל אילת ואת קיבוץ יטבתה. אנשי הקיבוץ עסקו גם בדיג והקימו רפת לחלב ולול תרנגולים.
במשך השנים נותר הקיבוץ קטן והוא נשען על קבוצות משימה שהגיעו לתגבר אותו. לאחר מלחמת ששת הימים הופנו גרעיני התיישבות למקומות אחרים והקיבוץ הגיע למצב קשה. כל ותיקי הקיבוץ עזבו אותו ובתחילת שנות ה-70 הוא נוהל על ידי צעירים באמצע שנות ה-20 לחייהם. בשנת 1972 פתח הקיבוץ במבצע תקדימי לגיוס מצטרפים חדשים. מבחינה כלכלית הקיבוץ התפתח והגיע לרווח כלכלי בשנת 1972. כבר בשנות ה-70 הקיבוץ התגאה בכך שאין בו לינה משותפת. בסוף שנות ה-70 הייתה תחלופה בקיבוץ והגיע אחיה חבורה שגובשה על ידי הקיבוץ המאוחד.
לקיבוץ יש מטע תמרים גדול המהווה ענף הכנסה משמעותי. במטע התמרים הוקמה אנדרטה לזכרו של בן-ציון ישראלי, "אבי ענף התמרים", שהבריח חוטרי תמרים מאיראן, ואיפשר את הקמת ענף חקלאות התמר בישראל.
סמיכותו של הקיבוץ לעיר אילת מקדם יוזמות עסקיות הנשענות על הסמיכות. בקיבוץ בית מלון הנקרא "יו ספלאש אילת" שנמצא כעת בבעלות פרטית. בשנים האחרונות הקיבוץ פועל להקמת מרכז מסחרי בצמוד לעיר אילת.
בקיבוץ קבוצות רבות של צעירים ביניהם קבוצות סטודנטים, עבודה מועדפת ומתנדבים בחקלאות. בנוסף נמצא בקיבוץ גרעין שנת שירות של תנועת הנוער המחנות העולים שנקרא גרעין אדום, שעושים חקלאות בקיבוץ וחינוך בכל המועצה האזורית.
גלריית תמונות

חזית חדר האוכל
חדר האוכל
שלט בחדר האוכל "כפות תמרים"
חדר האוכל בשעת ארוחת בוקר
אולם חדר האוכל
צריף חדר האוכל הראשון (כיום נטוש)
מדשאה בין בתי הקיבוץ
בית הארחה
הכניסה לאילות - 50 שנה לאילות
אילות מהאוויר
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר דברים, פרק ב', פסוק ח', וכן ספר מלכים ב', פרק י"ד, פסוק כ"ב.
↑  ספר מלכים ב', פרק ט"ז, פסוק ו'.
↑  ספר מלכים א', פרק ט', פסוק כ"ו.
↑  ספר דברי הימים ב', פרק ח', פסוק י"ז.
↑  יצחק טבנקין, מבצעי עובדות באילת, דבר, 22 ביולי 1955
↑  יצחק יעקבי, רצון הבנים הכריע, דבר, 16 בדצמבר 1960
1 2  בנטיעות מסורתיות צויין יום חג האילנות, על המשמר, 21 בינואר 1962
↑  תקוה ויינשטוק, קיבוץ הוקם בנוף האלמוגים, מעריב, 15 במאי 1962
↑  אילות ליד אילת, מעריב, 25 בדצמבר 1962
↑  משק אילות להתנחלות קבע, דבר, 25 בדצמבר 1962
↑  ד. ניצוץ, חלוצים בני חלוצים, דבר, 1 בנובמבר 1963
↑  פעוט יחיד במשק - ובית ילדים מפואר ושומם, מעריב, 4 בפברואר 1971
↑  דורון רוזנבלום, מיטב הנוער מחפש חברים, דבר, 1 בספטמבר 1972; המשך
↑  חברים באילות, מיבצע רב תנופה של צעירי הקיבוץ אילות לקליטת משפחות מהעיר, דבר, 26 באוקטובר 1972
↑  אילות משק דינמי ומתפתח, דבר, 23 בפברואר 1973
↑  בקיבוץ אילות, מעריב, 22 בנובמבר 1978
↑  החבורות תגבורת לקיבוץ המאוחד, דבר, 4 ביוני 1980
↑  עע"ם 1178/12 קיבוץ איילות נ' עמותת העצמאים באילת, ניתן ב־12 בספטמבר 2012
| --- | --- |
בקרת זהויות :  NLI: 987007568884205171  VIAF: 256146462573727771605   WorldCat (עם VIAF): 256146462573727771605
סימונה זאזה

סימונה זאזה (באיטלקית: siˈmoːne dˈdzaddza, נולד ב-25 ביוני 1991) הוא כדורגלן איטלקי, המשחק בעמדת החלוץ בטורינו בהשאלה ממועדון הכדורגל ולנסיה ובנבחרת איטליה. סימונה זאזה התחיל את הקריירה המקצועית שלו באטאלנטה בשנת 2008.
ב־2010, זאזה עבר לסמפדוריה, ממנה הושאל ליובה סטאביה, ויארג'יו ואסקולי. בשנת 2013, הוא עבר לססואלו. ממנה עבר ליובנטוס ב־2015, איתה ניצח את הליגה האיטלקית, הגביע האיטלקי והסופר קאפ האיטלקי. זאזה ערך את הופעת הבכורה שלו בנבחרת האיטלקית בשנת 2014 וייצג את הנבחרת ביורו 2016.
קריירת מועדונים

ביולי 2010, עבר זאזה לסמפדוריה בחוזה של 4 שנים. זאזה ערך 2 הופעות בלבד במדי הקבוצה, בהם נכנס כמחליף נגד פיורנטינה וגנואה ולא הבקיע.
ב־14 ביולי 2011 הושאל זאזה ליובה סטאביה לעונה אחת מסמפדוריה. זאזה ערך 4 הופעות במדי הקבוצה, ללא אף שער. בסוף העונה זאזה חזר לסמפדוריה.
ב־7 בינואר 2012 הושאל זאזה לויארג'יו לחצי עונה מסמפדוריה. זאזה הרשים במדי הקבוצה והבקיע 11 שערים ב-18 משחקים.
ב-30 ביוני הושאל זאזה לאסקולי לעונה אחת מסמפדוריה. זאזה ערך 35 הופעות במדי הקבוצה והבקיע 18 שערים וסיים במקום השישי בטבלת כובשי הליגה.
ב־9 ביולי 2013, יובנטוס רכשה את זאזה ב-3.5 מיליון יורו מסמפדוריה. בזמן שהוא היה שייך ליובנטוס, זאזה שיחק אצל ססואלו, ששילמה על החוזה שלו בסך 2.5 מיליון יורו. ב־1 בספטמבר 2013, זאזה הבקיע את שערו הראשון בליגה האיטלקית בהפסד 1–4 של קבוצתו נגד ליבורנו. בסך הכל, כבש זאזה במדי הקבוצה 20 שערים ב־64 הופעות. ב-20 ביוני 2014 ססואולו רכשה את זאזה מיובנטוס ב־7.5 מיליון יורו. יובנטוס החזיקה באופציית רכישה מחדש של זאזה עבור 15 מיליון יורו עד 30 ביוני 2015, לאחר התאריך אופציית הרכישה עלתה ל־18 מיליון יורו עד התאריך 30 ביוני 2016.
יובנטוס מימשה ב־7 ביולי 2015 את אופציית הרכישה של זאזה ב־18 מיליון יורו מססואולו. דווח כי חזרתו של דומניקו ברארדי לססואלו עבור 10 מיליון יורו הייתה חלק מהעסקה. זאזה כבש במדי הקבוצה 4 שערים ב־19 הופעות.
ב־28 באוגוסט 2016, ווסטהאם הודיעו על השאלתו של זאזה מיובנטוס לחצי עונה עבור 5 מיליון יורו. זאזה ערך 11 הופעות במדי הקבוצה (8 משחקי ליגה ו-3 משחקי גביע) ללא אף שער.
ב־15 בינואר 2017, זאזה הושאל מיובנטוס לולנסיה עבור 2 מיליון יורו. ב-20 הופעות זאזה הבקיע 6 שערים. ב־10 באפריל, באותה העונה, זאזה נרכש בידי ולנסיה בחוזה עד 2021 עבור 16 מיליון יורו ו-2 מיליון בבונוסים שונים. בעונה לאחר מכן, זאזה הופיע במדי הקבוצה 33 הופעות והבקיע 13 שערים.
ב־17 באוגוסט 2018, הוא הושאל לטורינו מולנסיה עבור 2 מיליון יורו עם אופציית רכישה בסוף העונה עבור 12 מיליון יורו.
קריירה בנבחרת

זאזה ייצג את נבחרת איטליה עד גיל 16, עד גיל 17, עד גיל 19 ובנבחרת הבוגרת.
ב־31 באוגוסט 2014, זאזה נבחר לייצג את נבחרת איטליה הבוגרת של אנטוניו קונטה למשחק ידידות נגד הולנד ולמשחק הראשון ביורו 2016 נגד נורווגיה. ב־4 בספטמבר, זאזה ערך את הופעת הבכורה שלו בנבחרת איטליה ופתח בהרכב. במהלך המשחק זאזה הצליח להשיג פנדל לאיטליה כשהוכשל ברחבה, בסופו של המהלך דניאלה דה רוסי הבקיע את הפנדל שעזר לאיטליה לנצח את נבחרת הולנד 2-0. ב־9 בספטמבר, זאזה כבש את שער הראשון שלו במדי הנבחרת בדקה ה-16 נגד נורווגיה, אותה האיטלקים ניצחו 2-0. ב-31 במאי 2016, נבחר זאזה לייצג את נבחרת איטליה ביורו 2016. ב־17 ביוני, זאזה עלה מהספסל בדקה ה-88 לשחק מול שוודיה, כשלבסוף איטליה עלתה לשלב שמינית הגמר. ב־2 ביולי, זאזה נכנס בשניות האחרונות של המשחק כדי לקחת חלק בפנדלים מול גרמניה בשלב רבע הגמר, זאזה החטיא את הכדור, מה שגרם להדחתה של איטליה מהטורניר בהפסד 5–6 בפנדלים.המאמן החדש של נבחרת איטליה, רוברטו מאנצ'יני הזמין את זאזה למשחק ידידות בחודשים מאי ויוני 2018. זאזה שיחק ב־4 ביוני מול הולנד וכבש שער לזכות נבחרת איטליה, המשחק נגמר 1-1.
תארים

יובנטוס
אליפות איטליה: שנת 2015
הגביע האיטלקי: שנת 2015
הסופר קאפ האיטלקי: שנת 2015
הערות שוליים

↑  S.Zaza
↑  Livorno ease to Sassuolo win
↑  Operazioni di mercato
↑  Zaza è bianconero
↑  http://www.juventus.com/media/native/investor-relations-docs/english/price-sensitive-press-releases/2015-2016/comunicato%2016012017%20zaza%20eng.pdf
↑  Il Sassuolo "lascia" Zaza e "fa suo" Berardi. La Juve può ricomprarlo nel 2016
↑  Hammers land Italy star Zaza
↑  Official: Zaza signs for Torino
↑  Antonio Conte made a winning start to his Italy reign as the Netherlands were beaten in their first match since Guus Hiddink was appointed a second time.
↑  Norway 0-2 Italy: Simone Zaza and Leonardo Bonucci fire Antonio Conte to opening win
↑  OFFICIAL: Italy squad for Euro 2016
↑  Eder takes Sweden down
↑  Germany finally defeat Italy to stride into semis
↑  Italy out to sudden death Germany
New Blue Sun

New Blue Sun הוא אלבום הבכורה של המוזיקאי האמריקאי אנדרה 3000. האלבום יצא על ידי חברת התקליטים אפיק רקורדס ב-17 בנובמבר 2023, ומסמל חזרה לפעילות מוזיקלית לאחר הפסקה של 17 שנים. בין המוזיקאים המשתתפים באלבום ניתן למצוא את אנדרה 3000 עצמו בנגינה על חלילים שונים, המתופף והמפיק קרלוס ניניו, נגן הקלידים סוריה בוטופסינה, הגיטריסט נייט מרסר, המתופף דיאנטוני פארקס, הזמרת מיה דוי טוד, הרב-נגן ג'סי פיטרסון ונגן הקלידים דייגו גאטה. בנוסף, משתתפים באלבום מוזיקאים מחברת התקליטים Leaving Records כמו V.C.R. ומאטדייוויד.
אלבום זה מהווה מועמדות ראשונה של אנדרה 3000 לפרס גראמי לאלבום השנה בתור אמן סולו, לאחר זכייתו בפרס זה כחלק מצמד אאוטקאסט באלבום Speakerboxxx/The Love Below בשנת 2004. בנוסף גם מועמד באותו הטקס בקטגוריה אלבום הג'אז האלטרנטיבי הטוב ביותר.
רקע

לפני יציאת האלבום, אנדרה 3000 שיתף פעולה עם ג'יימס בלייק ב-2018, ביצירה ג'אזית אינסטרומנטלית באורך של 17 דקות בשם "Look Ma No Hands", בה ניגן אנדרה 3000 על קלרינט בס. במהלך השנים שקדמו להוצאת האלבום New Blue Sun, הוא הופיע בכמה הזדמנויות פומביות כנגן חליל, כולל השתתפות בפסקול של הסרט "הכול בכל מקום בבת אחת" מ-2022. במסגרת הופעותיו, פגש את המוזיקאי קרלוס ניניו בלוס אנג'לס והשניים החליטו ליצור יחד אלבום אולפן.
לפני ההכרזה על האלבום, הראפר קילר מייק רמז על יציאה קרובה של אלבום חדש מאנדרה 3000. האלבום, שאורכו 87 דקות, מאופיין במוזיקה ניסיונית של חלילים, בליווי כלים אקוסטיים ואלקטרוניים, בהשראת מוזיקאים מג'אז רוחני ומלחינים מינימליסטיים. יצירת האלבום כוללת שמונה קטעים אינסטרומנטליים שבהם מנגן אנדרה 3000 בסגנונות שונים של נגינה על חלילים שונים.
ביקורות

New Blue Sun זכה לביקורות חיוביות בעיקרן. באתר Metacritic, המשקלל ביקורות מקצועיות, קיבל האלבום ציון ממוצע של 77 מתוך 100, בהתבסס על עשר ביקורות. המבקרת סיידי סארטיני גארנר מפיצ'פורק תיארה את האלבום כ"מנחה של 87 דקות לג'אז אמביינט וניו-אייג' ולגילוי רוחני". רובין מוריי מ-Clash שיבח את האלבום כ"מרגיע, מרתק לפרקים ויפהפה להפליא".